recursal/SuperWikiNEXT-32B huggingface dataset:
**Augusta Krook** (31. lokakuuta 1853 Helsinki – 27. kesäkuuta 1941 Helsinki) oli suomalainen koulunjohtaja ja kansanedustaja.

Krookin vanhemmat olivat kenraalimajuri Carl August Krook ja Elisabeth Collan. Hän kävi yksityistä saksalaista tyttökoulua Helsingissä ja hankki kieltenopettajan pätevyyden.

Krook toimi yksityisen saksalaisen tyttökoulun käsityön ja ranskan kielen opettajana Helsingissä 1876–1886 ja sen jälkeen Vaasan ruotsalaisessa tyttökoulussa ranskan kielen opettajana 1886–1916 ja koulunjohtajana 1888–1916.

Krook oli ruotsalaisen kansanpuolueen kansanedustajana 1909–1910 edustaen Vaasan läänin pohjoista vaalipiiriä. Krook kuului Vaasan Marttayhdistyksen ja Pedagogisen yhdistyksen hallituksiin ja oli mukana perustamassa Lotta Svärd -järjestöä.

Krook kirjoitti 1920–1930-luvuilla muistelmansa, jotka julkaistiin 1950 nimellä *Mitt Helsingfors, Ungdomsminnen*.

Teoksia
-------

* *Mitt Helsingfors, Ungdomsminnen*. Söderström, Helsingfors 1950

Lähteet
-------

* .aspx Augusta Krook *Suomen kansanedustajat*. Eduskunta.
* Otteita teoksesta "Augusta Krook: Mitt Helsingfors, Ungdomsminnen" (Arkistoitu – Internet Archive) Collan-Kollanus-sukuseura ry.

|  |  |  |  |  |
| --- | --- | --- | --- | --- |
| 

| * n
* k
* m
Ruotsalaisen kansanpuolueen kansanedustajat 1909–1910 |
| --- |
|  |
| Eduskuntaryhmä(25) | 
* Björkstén
* Bäck
* Colliander
* Estlander
* af Forselles
* Hedberg
* Hjelt
* Holmberg
* Inborr
* Juselius
* Krook
* Lindelöf
* Neovius
* Nix
* Nordlund
* Roos
* Rosenqvist
* Sohlberg
* Stenbäck
* Storbjörk
* Strömberg
* Stenström
* Sundblom
* Söderholm
* von Troil

 |

 |


|  |  |  |  |  |
| --- | --- | --- | --- | --- |
| 

| * n
* k
* m
Vaasan läänin pohjoisen vaalipiirin kansanedustajat 1909–1910 |
| --- |
|  |
| Kansanedustajat (10) | 
* Bäck
* Krook
* Inborr
* Malkamäki
* Malmivaara
* Pakkala
* Storbjörk
* Tokoi
* Torppa
* von Troil

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Uppslagsverket Finland

 |

 |
*Tämä artikkeli käsittelee Australian kuninkaallisen laivaston Bathurst-luokan korvettia. Sanan muita merkityksiä on lueteltu täsmennyssivulla.*

**HMAS Ararat** (viirinumerot K34 ja M34) oli Australian laivaston Bathurst-luokan korvetti, joka myöhemmin luokiteltiin miinanraivaajaksi.

Valmistus
---------

*Pääartikkeli: Bathurst-luokka*
Alus tilattiin Evans Deakin and Companyltä Brisbanesta ja sen köli laskettiin 6. heinäkuuta 1942. Alus laskettiin vesille 20. helmikuuta 1943 kumminaan Australian maaseudunpuolueen johtaja Arthur Faddenin puoliso ja se otettiin palvelukseen 16. kesäkuuta 1943 Brisbanessa ensimmäisenä päällikönään Norman M. Muzzell.

Palvelus
--------

Elokuun alussa 1943 alus oli saattueiden suojana Australian itärannikolla. Se suojasi 17. lokakuuta Townsvillestä ensimmäisen Uuteen-Guineaan Milnenlahdelle matkanneen saattueensa, minkä jälkeen se jatkoi vastaavissa tehtävissä vuoden loppuun. Vuoden 1944 alussa se suojasi saattueita Queenslandin ja Uuden-Guinean välillä, kunnes alus maaliskuussa siirrettiin Langemakiin.

Toukokuussa alus siirrettiin Melbourneen huollettavaksi, mistä se palasi Uuteen-Guineaan heinäkuussa. Alus siirrettiin Yhdysvaltain laivaston alaisuuteen Manukselle 11. elokuuta, missä se oli vuoden loppuun saattue- ja partiotehtävissä.

Vuoden 1945 alun *Ararat* oli saattue-, partio- ja vartioaluksena lähinnä Morotain alueella. Se suojasi saattueita Mios Woendiin ja takaisin. Maaliskuussa alus käväisi Australiassa huollettavana. Kesäkuussa alus siirrettiin Borneolle, jossa australialaisjoukot olivat joutuneet taisteluihin japanilaisjoukkojen kanssa.

Aluksen sotatoimet päättyivät 22. heinäkuuta, kun se lähti Langemakista Adelaideen telakalle. Alus liittyi 22. lokakuuta 20. raivaajalaivueeseen purkamaan sodan aikaisia miinakenttiä. Se viipyi aina huhtikuuhun 1946 Australian vesillä ja sen jälkeen Uuden-Britannian, Uuden-Irlannin ja Salomoninsaarten alueella aina marraskuuhun. Alus palasi 13. marraskuuta Rabaulista Sydneyyn, jolloin se samalla erkani laivueestaan.

Alus poistettiin 11. huhtikuuta 1947 palveluksesta ja sijoitettiin reserviin. Alus myytiin 6. tammikuuta 1961 Burns Philp and Companylle Darwiniin, joka myi sen edelleen japanilaisille sijoittajille. Uuden omistajan alaisuudessa alus toimi pelastusaluksena Darwinin satamassa. Alus lähti 20. heinäkuuta 1961 Darwinista Fujita Salvage Companylle kelluvaa nosturia hinaten.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMAS Ararat**.
* Gardiner, Robert (toim.): *Conway’s All the World’s Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4 5 6  HMAS Ararat (I) (Internet Archive) Royal Australian Navy. Viitattu 7.1.2016. (englanniksi)
**Kjell Søbak** (s. 21. kesäkuuta 1957 Bodø) on norjalainen uransa lopettanut ampumahiihtäjä. Hänen edustamiaan seuroja olivat Sørskogbygda IL, Elverum IL, Hernes IL ja Sjølisand Skytterlag.

Søbak sijoittui Lake Placidin olympialaisissa 1980 10 kilometrillä viidenneksi ja 4 × 7,5 kilometrin viestissä neljänneksi. Hän hiihti toisen osuuden Norjan saavuttaessa MM-kilpailujen viesteissä hopeaa Minskissä 1982 ja pronssia Antholzissa 1983. Sarajevon olympialaisissa 1984 hän hiihti ankkuriosuuden Norjan hopeaviestijoukkueessa ja sijoittui 10 kilometrillä neljänneksi.

Søbak sijoittui maailmancupin kokonaiskilpailussa kolmanneksi kausina 1980–1981 ja 1981–1982. Hän voitti Norjan-mestaruuden 10 kilometrillä 1979 ja 1983, 20 kilometrillä 1980 sekä kaikkiaan kuusi kertaa viestissä.

Lähteet
-------

1. 1 2 3  Kjell Søbak *sports-reference.com*.  Arkistoitu 15.12.2012. Viitattu 5.12.2013. (englanniksi)
2. 1 2  Kjell Søbak *snl.no*. Viitattu 5.12.2013. (norjaksi)
3. ↑  Biathlon World Championships Men: 4 x 7.5 km Relay *sports123.com*. Viitattu 5.12.2013. (englanniksi)
4. ↑  Biathlon Olympic Games Men: 4 x 7.5 km Relay *sports123.com*. Viitattu 5.12.2013. (englanniksi)
5. ↑  Men's World Cup Total Score *Neveitalia*.  20.3.2016. Viitattu 27.5.2020. (italiaksi)
**Chełmin piirikunta** (puol. *powiat chełmski*) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 78 014. Siihen kuuluvat 14 kuntaa ovat Białopole, Chełm, Dorohusk, Dubienka, Kamień, Leśniowice, Rejowiec, Rejowiec Fabryczny, Ruda-Huta, Sawin, Siedliszcze, Wierzbica, Wojsławice ja Żmudź.

Piirikunnan väestöpyramidi 2014.
Vuoden 2019 lopussa Chełmin piirikunnan asukkaista 50,6 prosenttia oli naispuolisia ja 49,4 prosenttia miespuolisia. Alle 18-vuotiaat muodostivat 17,8 prosenttia piirikunnan väestöstä, työikäiset 61,9 prosenttia ja eläkeikäiset 20,3 prosenttia väestön keski-iän ollessa 41,3 vuotta. Vuonna 2019 piirikunnassa syntyi 663 lasta. Chełmin piirikunnan väkiluvun ennakoidaan pienenevän 66 208 asukkaaseen vuoteen 2050 mennessä.

Lähteet
-------

1. 1 2 3 4 5 6 7 8  Powiat chełmski w liczbach *Polska w liczbach*. Viitattu 5.9.2020. (puolaksi)

Aiheesta muualla
----------------

* Kuvia tai muita tiedostoja aiheesta **Chełmin piirikunta** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Lublinin piirikunnat |
| --- |
|  |
| Kaupunkipiirikunnat | 
* Lublin (hallintokeskus)
* Biała Podlaska
* Chełm
* Zamość

 |
|  |
| Piirikunnat | 
* Biała
* Biłgoraj
* Chełm
* Hrubieszów
* Janów
* Kraśnik
* Krasnystaw
* Łęczna
* Lubartów
* Lublin
* Łuków
* Opole
* Parczew
* Puławy
* Radzyń
* Ryki
* Świdnik
* Tomaszów
* Włodawa
* Zamość

 |

 |
**Daniel Lee "Danny" Harris** (s. 7. syyskuuta 1965 Torrance, Kalifornia) on yhdysvaltalainen 400 metrin aitajuoksija.

Harrisin isä kuoli Dannyn ollessa kolmevuotias ja äiti, kun Danny oli 14-vuotias. Hän kasvoi isovanhempiensa luona. Hän haaveili NFL-urasta, eikä vielä high school -aikanaan ollut juossut 400 metrin aitajuoksua. Hän tosin teki Yhdysvaltojen ikäkausiennätyksen 300 metrin aitajuoksussa 35,52.

Aloitettuaan opintonsa Iowan yliopistossa hän teki kolmannessa 400 metrin aitajuoksukilpailussaan nuorten maailmanennätyksen 49,55. Hän paransi nuorten maailmanennätystä kaikkiaan viidesti ja ajallaan 48,02 hän piti ennätystä hallussaan vuoteen 2021 saakka, jolloin sen alitti Sean Burrell. Vuoden 1984 aikana Harris hävisi vain kahdesti: Edwin Mosesille olympiakarsinnoissa ja Los Angelesin olympialaisissa, jossa hänen hopea-aikansa oli 48,13. Hän voitti NCAA:n mestaruuden 400 metrin aitajuoksussa 1984, 1985 ja 1986. Yhdysvaltojen-mestaruuden hän voitti 1986 sekä sai hopeaa 1985 ja 1987.

Harris katkaisi Edwin Mosesin lähes kymmenen vuotta ja 107 loppukilpailua kestäneen voittoputken kukistaessaan hänet Madridissa 4. kesäkuuta 1987 ajoin 47,56 – 47,69. Rooman MM-kilpailuissa 1987 hän hävisi Mosesille 0,02 sekuntia ja sai hopeaa ajalla 47,48.

Harris jäi olympiakarsinnoissa 1988 viidenneksi ajalla 47,76. Hän voitti GP-finaalin 1988, sijoittui toiseksi 1990 ja kolmanneksi 1986. Hän voitti Yhdysvaltojen-mestaruuden 1991 ja juoksi ennätyksensä 47,38 Lausannessa 10. heinäkuuta 1991. Tokion MM-kilpailuissa hän oli viides.

Harris jäi kiinni kokaiinin käytöstä Yhdysvaltojen hallimestaruuskilpailuissa 1992 ja sai neljän vuoden kilpailukiellon, jonka Yhdysvaltojen yleisurheiluliitto vetoomuksen jälkeen lyhensi, ja hän aloitti kilpailemisen 1994. IAAF antoi hänelle kuitenkin kilpailuluvan vasta kaudelle 1995. Hän ei selviytynyt enää arvokilpailuihin, mutta kukisti 1995 kolme kertaa maailmanmestari Derrick Adkinsin, ja juoksi ajan 47,56.

Lähteet
-------

1. 1 2  Danny Harris *Olympedia*.  (englanniksi)
2. 1 2 3 4 5 6  Danny Harris (arkistoitu versio) *usatf.org*.  Arkistoitu 12.10.2018. Viitattu 30.5.2015. (englanniksi)
3. ↑  Hymans, Richard (toim.): Progression of World Athletics Records (s. 489)  2020. World Athletics. Viitattu 2.7.2021. (englanniksi)
4. ↑  NCAA: Sean Burrell rikkoi Danny Harrisin 37 vuotta vanhan junioreiden ME:n *Yleisurheilu.fi*.  13.6.2021. Viitattu 2.7.2021.
5. ↑  Men's 400 m Hurdles - 1st September *the-sports.org*. Viitattu 30.5.2015. (englanniksi)
6. ↑  Danny Harris Kansainvälinen yleisurheiluliitto.  (englanniksi)
7. ↑  Danny Harris *the-sports.org*. Viitattu 30.5.2015. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Danny Higginbotham Gibraltarin paidassa vuonna 2014. 
**Daniel John "Danny" Higginbotham** (s. 29. joulukuuta 1978 Manchester) on englantilainen seuratasolla uransa päättänyt jalkapalloilija. Vasenjalkaisen Higginbothamin pelipaikka on keskuspuolustaja. Hän on 185 senttimetriä pitkä. Vaikka hän ei pelaa enää seuratasolla, hän kuuluu silti Gibraltarin jalkapallomaajoukkueeseen.

Ura
---

Higginbotham on Manchester Unitedin kasvatti. Vuosina 1997-2000 hän pelasi liigassa seuran joukkueessa vain neljä ottelua ja vietti vuodet 1998-1999 lainassa Unitedin belgialaisessa yhteistyöseurassa Royal Antwerp FC:ssä. Hän siirtyi vuonna 2000 Valioliigan Derby Countyyn. Hän pelasi seurassa kolme kautta, joista kaksi ensimmäistä Valioliigassa ja viimeisen Mestaruussarjassa. Tammikuussa 2003 hän siirtyi Southampton FC:hen, joka pelasi tuolloin Valioliigassa. Southamptonia Higginbotham edusti neljä kautta, joista viimeinen kului jälleen Mestaruussarjassa. Kesäkuussa 2006 Higginbotham siirtyi Mestaruussarjan Stoke Cityyn. Hän pelasi seuran jokaisen pelin sarjassa ja siirtyi vasta kauden jälkeen Valioliiga-seura Sunderland AFC:n joukkueeseen. Sunderlandiakin Higginbotham edusti vain kauden, ennen kuin palasi kesällä 2008 takaisin Valioliigaan nousseeseen Stokeen. Stokea hän edusti vuoteen 2013 asti, mutta kävi välillä lainassa Nottingham Forestissa ja Ipswich Townissa. Tammikuussa 2013 Higginbotham siirtyi Stokesta Ykkösliigan Sheffield Unitediin, jossa hän pelasi kauden loppuun. Seurajoukkueuransa viimeisen kauden Higginbotham vietti sekä Chester FC:ssä että Altrincham FC:ssä, kunnes ilmoitti uransa päättymisestä tammikuussa 2014.

Englantilainen Higginbotham sai luvan edustaa maajoukkuetasolla UEFA-jäsenyyden vuonna 2013 saanutta Gibraltaria isoäitinsä kautta. Ensimmäisen kerran hän pelasi Gibraltarin jalkapallomaajoukkueessa marraskuussa 2013 Gibraltarin ensimmäisessä virallisessa ottelussa Slovakiaa vastaan. Hänet valittiin pelissä ottelun parhaaksi pelaajaksi.

Lähteet
-------

* Danny Higginbotham Transfermarkt-sivustolla (englanniksi)
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**M/S Viking 5** oli suomalaisen Viking Line -laivanvarustamon omistama autolautta, joka liikennöi Suomen ja Ruotsin välillä 1970-luvulla.

Tilaus
------

Viking 5 tilattiin Rederi AB Sallylle saksalaiselta Meyer Werftin telakalta. Saman tyyppisiä aluksia oli ennen Viking 5:n toimitusta tilattu Viking Linen kahdelle osakasvarustamolle viisi kappaletta. Aluksen valmistenumero oli 573 ja se luovutettiin tilaajalleen heinäkuun alussa 1974. Alus oli suunniteltu asetettavaksi Helsinki – Tukholma reitille, joten siihen tehtiin jo tilausvaiheessa huomattavasti suurempia muutoksia aiempiin "Papenburgin sisariin" verrattuna. Muun muassa hyttikapasiteettia lisättiin huomattavasti, samoin autopaikkoja. Myös muita matkustajatiloja muutettiin vastaamaan paremmin tarkoitustaan.

Reitit
------

Viking 5 liikennöi Helsinki–Tukholma-reitillä aina vuoden 1980 kevään loppuun, jonka jälkeen se asetettiin Turku–Maarianhamina–Tukholma-reitille. Tämän jälkeen sitä käytettiin vielä jonkin aikaa Naantali –Maarianhamina–Kapellskär-reitillä. Vuoden 1981 toukokuussa se siirtyi edelleen Rederi AB Sallyn omistuksessa, mutta *The Viking* -nimisenä Englannin kanaalin liikenteeseen.

*Boughaz* (vasemmalla) romutettavana vuonna 2015.
Tämän jälkeen alus tuli vielä kerran käymään Suomen liikenteessä, mutta nyt Vaasalaivojen operoimana *Sally Express* -nimisenä, välillä Vaasa–Sundsvall/Uumaja. Tätä liikennettä kesti keväästä 1983 saman vuoden loppupuolelle. Sen jälkeen alusta käytettiin varsin monipuolisesti eri puolilla Euroopan merialueita. Vuonna 2012 laiva oli liikenteessä Gibraltarin alueella.. Heinäkuussa 2015 laiva lähti romutettavaksi Turkkiin.

Haverit
-------

* Konerikko 21. elokuuta 1981 matkalla Ramsgateen. Palasi yhdellä koneella takaisin Dunkerqueen korjattavaksi.
* Konerikko kesäkuussa 1982, aluksen koneet vaihdettiin Deutz -dieseleihin ja se palasi liikenteeseen saman vuoden syyskuussa.

Lähteet
-------

1. ↑  Faktaomfartyg.se - Viking 5 *faktaomfartyg.se*.
2. ↑

Aiheesta muualla
----------------

* Viking 5 *Faktaomfartyg.se*.

Viking Line

|  |  |
| --- | --- |
| Nykyiset alukset | 
* *Gabriella*
* *Cinderella*
* *Viking Glory*
* *Viking Grace*
* *Viking XPRS*

 |
| Entiset alukset | 
* *Amorella*
* *Apollo* (1970)
* *Apollo III*
* *Athena*
* *Aurella*
* *Boge*
* *Diana*
* *Diana II*
* *Drotten*
* *Isabella*
* *Kalypso*
* *Kapella*
* *Linden*
* *Marella*
* *Mariella*
* *Olympia*
* *Rosella*
* *Slite*
* *Thor Viking*
* *Turella*
* *Viking*
* *Viking 1*
* *Viking 2*
* *Viking 3*
* *Viking 4*
* *Viking 5*
* *Viking 6*
* *Viking Saga*
* *Viking Sally*
* *Viking Song*
* *M/S Ålandsfärjan*
* S/S *Ålandsfärjan*

 |
| Tilatut alukset, joita ei koskaan toimitettu | 
* *Viking ADCC*
* *Europa*
* *Hansa Express*

 |
| Entiset osakasvarustamot | 
* Vikinglinjen
* Slite
* SF Line
* Sally
* Ålandsfärjan

 |
| Muuta | Ville Viking |
**M/S Östrand** (IMO 9087362) on ruotsalaisen Rederi AB Transatlanticin omistuksessa oleva ro-ro-rahtialus. Alus on rakennettu vuonna 1996 Astilleros Españolesin telakalla, Espanjassa. Aluksen jääluokitus on 1A eli alus pystyy useimmissa jääolosuhteissa kulkemaan yksin. *Östrand* on rekisteröity Ruotsin lipun alle ja sen kotisatama on Helsingborg. 

Östrandin sisaraluksia ovat M/S Obbola ja M/S Ortviken.

Käyttöhistoria
--------------

Vuonna 1996 vastavalmistunut Östrand luovutettiin Kirmar Shipping Ltd:n (B&N Gorthons Lines) omistukseen. Alus rekisteröitiin Ruotsin lipun alle ja kotisatamaksi tuli Helsingborg. Vuonna 2001 alus meni Turun Korjaustelakalle Naantaliin, jossa sitä pidennettiin 14 metrillä. 13. joulukuuta 2004 laiva aikarahdattiin yhdeksi matkaksi suomalaisen RG Linen liikenteeseen, välille Vaasa–Uumaja.

Maaliskuussa 2005 alus rekisteröitiin Rederi AB Transatlanticin omistukseen.

Lähteet
-------

1. 1 2  Details for the ship Oestrand Vesseltracker.com. Viitattu 8.5.2008. (englanniksi)
2. 1 2 3 4  M/S ÖSTRAND Fakta om Fartyg. Viitattu 8.5.2008. (ruotsiksi)
3. 1 2 3  Östrand Rederi AB Transatlantic. Viitattu 8.5.2008. [vanhentunut linkki]

Aiheesta muualla
----------------

* Fakta om Fartyg – M/S Östrand (ruotsiksi)
* Transatlantic: Östrand[vanhentunut linkki] (englanniksi)
**Dolores Gray** (7. kesäkuuta 1924 Chicago, Yhdysvallat – 26. kesäkuuta 2002 New York, Yhdysvallat) oli yhdysvaltalainen laulaja ja näyttelijä. Hän oli kahdesti ehdolla Parhaan musikaalin naispääosan Tony-palkinnon saajaksi, saaden kerran tämän palkinnon Here's That Rainy Day -kappaleesta. 

Hänen uransa alkoi kabareetaiteilijana ravintoloissa ja yökerhoissa San Franciscossa 1940-luvun alussa ja vuonna 1945 hän esiintyi omassa radio-ohjelmassaan. Grayn "löysi" muusikko Rudy Vallee, joka toi tämän esiintymään ohjelmaansa. Uransa aikana Gray esiintyi lukuisissa elokuvissa, Broadway-musikaaleissa. Hän oli aviossa liikemies Andrew J. Crewolinin kanssa vuodesta 1966, Crewolinin kuolemaan 1992 saakka.

Hän kuoli Manhattanilla, New Yorkissa sydäninfarktiin, 78-vuotiaana, vuonna 2002.

Valikoitu filmografia
---------------------

* *Naisen valta*, 1944
* *It's Always Fair Weather*, 1955
* *Kismet*, 1955
* *The Opposite Sex*, 1956
* *Designing Woman*, 1957

Aiheesta muualla
----------------

* Dolores Gray Internet Broadway Databasessa
* Dolores Gray Internet Movie Databasessa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Dolores Gray
**Gorō Yamada** (jap. 山田 午郎, *Yamada Gorō*; 3. maaliskuuta 1894 Fukushima – 9. maaliskuuta 1958) oli japanilainen jalkapalloilija ja jalkapallovalmentaja.

Ura
---

Vuonna 1925 Yamadasta tuli Japanin maajoukkueen päävalmentaja.

Lähteet
-------

1. ↑  Japanin jalkapalloliitto

JapaniJapanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani
* Korea

 |

 |
**Hans Jörg Butt** (s. 28. toukokuuta 1974 Oldenburg) on saksalainen entinen jalkapallomaalivahti. Hän edusti urallaan muun muassa Hamburger SV:tä, Leverkusenia ja Bayern Müncheniä.

Ura
---

Butt on ollut yksi Saksan Bundesliigan parhaista maalivahdeista uransa aikana. Hän aloitti uransa Saksan kakkosdivisioonan joukkueen Oldenburgin riveissä. Tämän jälkeen Butt siirtyi Bundesliigaan Hamburger SV:hen, jossa hän tuli tunnetuksi rangaistuspotkujen laukojana ja onkin tehnyt Bundesliigassa parhaimmillaan yhdeksän maalia yhdellä kaudella. Hän on myös tehnyt urallaan kolme maalia Mestarien liigassa. Kesällä 2001 Buttin uusi seura oli Bayer 04 Leverkusen, jonka kanssa hän pääsi aina Mestarien liigan finaaliin asti, mutta hävisi kuitenkin ottelun. Sama kohtalo kävi myös Saksan Cupissa.

### Maajoukkueura

Hyvistä otteistaan huolimatta Butt ei ole koskaan vakiinnuttanut paikkaansa Saksan maajoukkueessa, sillä Oliver Kahn ja Jens Lehmann ovat olleet häntä parempia. Butt teki maajoukkuedebyyttinsä Liechtensteinia vastaan vuonna 2000 ja oli myös mukana varamaalivahtina vuoden 2002 MM-kisoissa. Vuoden 2010 MM-kisoissa hän oli varamaalivahtina, kunnes pääsi pelaamaan pronssiotteluun, jonka Saksa voitti.

Lähteet
-------

1. 1 2 3 4  Hans-Jörg Butt *UEFA.com*.  20.5.2012. UEFA. Viitattu 3.7.2012. (englanniksi)

Saksan joukkue – Jalkapallon EM-kilpailut 2000
1 Kahn |
2 Babbel |
3 Rehmer |
4 Linke |
5 Bode |
6 Nowotny |
7 Scholl |
8 Häßler |
9 Kirsten |
10 Matthäus |
11 Rink |
12 Lehmann |
13 Ballack |
14 Hamann |
15 Wosz |
16 Jeremies |
17 Ziege |
18 Deisler |
19 Jancker |
20 Bierhoff |
21 Ramelow  |
22 Butt  |
Valmentaja Ribbeck

Saksan joukkue – Jalkapallon MM-kilpailut 2002
1 Kahn |
2 Linke |
3 Rehmer |
4 Baumann |
5 Ramelow |
6 Ziege |
7 Neuville |
8 Hamann |
9 Jancker |
10 Ricken |
11 Klose |
12 Lehmann |
13 Ballack |
14 Asamoah |
15 Kehl |
16 Jeremies |
17 Bode |
18 Böhme |
19 Schneider |
20 Bierhoff |
21 Metzelder |
22 Frings  |
23 Butt  |
Valmentaja Völler

Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw
Dolopia ja muut antiikin Thessalian ja keskisen Kreikan alueet kartalla.
**Dolopia** (m.kreik. Δολοπία) oli antiikin aikainen alue keskisessä Kreikassa. Se sijaitsi Thessalian eteläpuolella ja Aitolian pohjoispuolella, ja luettiin joskus osaksi Thessalian aluetta.

Maantiede
---------

Dolopia käsitti Thessalian vuoristoisen lounaiskulman, joka sijaitsi Pindos-vuoristoon kuuluvan Tymfrestos-vuoren (nyk. Tymfristós) ja Othrys-vuoren välisellä alueella.

### Polikset

Dolopian polikset eli kaupunkivaltiot olivat:

* Angeia
* Ktimene

Historia
--------

Dolopiaa asutti sille nimensä antanut dolopien heimo (*Dolopes*, Δόλοπες). Nämä olivat magneettien tavoin vanha helleeninen heimo, joka kuului amfiktyoniliittoon ja osallistui siihen yhdellä *hieromnemonilla*. Homeros mainitsee kansan kuuluneeksi Fthiaan, mutta kansalla oli silti omat päällikkönsä. Dolopian asukkaista käytettiin etnonyymiä *Dolops* (Δόλοψ).

Dolopia luettiin nimellisesti osaksi Thessaliaa ainakin silloin, kun Thessalia oli yhdistäytyneenä, mutta se oli ilmeisestä käytännössä itsenäinen alue. Persialaissotien aikaan 400-luvun eaa. alkupuolella Dolopia alistui Persian vallan alle ja osallistui tämän puolella vuoden 480 eaa. taisteluihin. Myöhemmällä ajalla alue oli Aitolian ja Makedonian välisten kiistojen kohteena.

Lähteet
-------

1. 1 2 3 4  Hansen, Mogens Herman & Nielsen, Thomas Heine: *An Inventory of Archaic and Classical Poleis*, s. 683, 707–708. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3 4  Smith, William: "Thessalia", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Homeros: *Ilias* 9.484.
Laatikko, josta Zarellin ruumis löydettiin.
**Joseph Augustus Zarelli** (13. tammikuuta 1953 - helmikuu 1957, tunnettu aiemmin nimellä **Poika laatikossa**, engl. *Boy in the Box*) oli 4-vuotias poika, jonka aliravittu, mustelmia täynnä ollut alaston ruumis löytyi Philadelphiassa syrjäisen maalaistien varrelta pahvilaatikosta. Hänen hiuksensa oli myös leikattu hiljattain. Poikaa kutsuttiin myös nimellä *America's Unknown Child*.

Vuonna 1998 ruumis kaivettiin ylös haudasta DNA-näytteen ottoa varten, mutta hajoamisprosessien vuoksi onnistuttiin saamaan ainoastaan mitokondrio-DNA:ta. Profiilia verrattiin muutamaan tapaukseen, mutta vertailu ei tuonut lisätietoa.

Ruumis tunnistettiin lopulta marraskuussa 2022 Joseph Augustus Zarelliksi DNA-näytteen avulla.

Lähteet
-------

1. ↑  Case Summary *americasunknownchild.net*.
2. 1 2  The Boy in the Box Mystery *americasunknownchild.net*. Viitattu 2.3.2016. (englanniksi)
3. ↑  Boy Missing *Philadelphia City Paper*.  2015.  Arkistoitu 17.1.2015. Viitattu 13.3.2016. (englanniksi)
4. ↑  *Joe Holden reports*. CBS Philadelphia. Katsottavissa verkossa. (englanniksi)

Aiheesta muualla
----------------

* Kuvia tai muita tiedostoja aiheesta **Joseph Augustus Zarellin murha** Wikimedia Commonsissa
Braggin lakiBraggin laki
**Braggin laki** eli **Braggin ehto** kuvaa kuinka sähkömagneettinen säteily siroaa kiteestä. Klassisessa kuvassa kiteen eri kerroksista heijastunut sähkömagneettinen säteily interferoi konstruktiivisesti vain, jos säteiden kulkemat matkat eroavat toisistaan aallonpituuden monikerralla:

2d\sin \theta =n\lambda ,\ \ \ n=1,2,\ldots ,
missä

d on heijastustasojen välimatka,
\theta on säteen tulokulma pintaan verrattuna eli kiiltokulma,
ja \lambda  on tulevan säteilyn aallonpituus.
Kvanttimekaanisesti kyse on kuitenkin todennäköisyyksistä, joten myös yksi ainut säde voi diffraktoitua, eikä kahden säteen tarvitse yhtäaikaisesti tulla kiteeseen. Siispä säteilyn ei tarvitse olla koherenttia, jotta diffraktio tapahtuisi.

Braggin lakia käytetään muun muassa röntgen-, neutroni- ja elektronidiffraktiomenetelmissä aineen rakenteen tutkimuksessa. Braggin lailla voidaan laskea sirottavien tasojen välinen välimatka ja yleisemmin kiderakenne, kun tunnetaan säteilyn aallonpituus ja diffraktiomaksimien paikat (eli säteen tulokulma).

Lähteet
-------

1. ↑  Liang-fu Lou: *Introduction to phonons and electrons*, s. 30. World Scientific, 2003. ISBN 9789812384614. (englanniksi)

Aiheesta muualla
----------------

* Kuvia tai muita tiedostoja aiheesta **Braggin laki** Wikimedia Commonsissa
**Hans Langsdorff** (20. maaliskuuta 1894 Bergen auf Rügen, Mecklenburg-Etu-Pommeri, Saksa – 19. tai 20. joulukuuta 1939 Buenos Aires, Argentiina) oli saksalainen meriupseeri, joka toimi taskutaistelulaiva *Admiral Graf Speen* komentajana Plata-joen suun taistelussa.

1800- ja 1900-luvun vaihteessa Langsdorffin perhe asui Düsseldorfissa amiraali kreivi Maximilian von Speen perheen naapurina. Kreivi von Speestä tuli sotasankari Falklandsaarten taistelussa 1914, jossa hän menetti henkensä. Hans Langsdorffista tuli kreivin mukaan nimetyn laivan komentaja lokakuussa 1938. Myös hän oli ansioitunut meriupseerina ensimmäisen maailmansodan aikana.

Toisen maailmansodan alussa merellä Brasilian edustalla piileskellyt Langsdorffin komentama *Admiral Graf Spee* kävi menestyksekästä merisotaa liittoutuneiden kauppalaivastoa vastaan. Onni loppui joulukuussa 1939, kun taskutaistelulaiva kohtasi liittoutuneiden sota-aluksia La Plata-joen suulla. Taistelun jälkeen Langsdorff yritti saada korjautettua vaurioitunutta alusta Montevideossa, mutta brittejä sympatioivat puolueettomat uruguaylaiset antoivat vain lyhyen oleskeluoikeuden. Koska alue oli saarrettu, Langsdorff koki aluksen mahdollisuudet vähiksi ja antoi käskyn hylätä ja räjäyttää aluksen.

Langsdorff ampui itsensä Buenos Airesissa joulukuun 19.-20. päivän välisenä yönä pian *Admiral Graf Speen* tuhon jälkeen. Hänen kerrotaan kääriytyneen ennen laukausta Saksan keisarillisen laivaston kotkalippuun.

Langsdorffin hautajaiset Buenos Airesissa 21.12.1939

CommonsCommons
Wikimedia Commonsissa on kuvia tai muita tiedostoja aiheesta **Hans Langsdorff**.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Lev Romanovitš Šeinin** (ven. Лев Рома́нович Ше́йнин, 25. maaliskuuta 1906 Vitebskin läänin Veližin kihlakunnan Brusovanka – 11. toukokuuta 1967 Moskova) oli neuvostoliittolainen juristi ja kirjailija.

Lev Šeinin syntyi virkailijaperheeseen. Hän opiskeli Brjusoville nimetyssä kirjallisuus- ja taidekorkeakoulussa, mutta työskenteli sitten Neuvostoliiton syyttäjänvirastossa osallistuen muun muassa Nürnbergin oikeudenkäynteihin.

Šeinin toimi vuodesta 1928 lähtien myös kirjailijana. Hän on kirjoittanut etupäässä rikosaiheisia romaaneja, kertomuksia, näytelmiä ja elokuvakäsikirjoituksia, joilla ei ole juurikaan taiteellista arvoa. Turin veljeksien kanssa laadittu elokuvakäsikirjoitus *Kohtaus Elbellä* (*Vstretša na Elbe*) sai Stalin-palkinnon vuonna 1950.

Suomennettu teos
----------------

* *Sotasalaisuus ja muita kertomuksia* (*Voennaja taina i drugije rasskazy*). Suom. Nikolai Gippijev. Moskova: Vieraskielisen kirjallisuuden kustannusliike, 1962.

Lähteet
-------

1. 1 2 3  Šeinin Lev Romanovitš *Kratkaja literaturnaja entsiklopedija*. Viitattu 18.7.2021.
2. ↑  Kasack, Wolfgang: *Entsiklopeditšeski slovar russkoi literatury s 1917 goda*, s. 851. London: Overseas Publications Interchange, 1988. ISBN 0-903868-73-3.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Brag** eli kerskaus kehittyi Tudorien ajan englannissa primero-nimisestä pelistä. Sen jälkeen kerskauksesta on itsestään on lähtenyt liikkeelle pokeri eri muodoissaan, mutta alkuperäinen peli on yhä suosittu erityisesti Isossa-Britanniassa.

Bragissa pelaajille jaetaan kolme korttia joko kaikki kerralla tai kolmen panostuskierroksen aikana. Pelaajat asettavat panoksensa pottiin ja parhaan käden näyttävä pelaaja vie potin itselleen.

Bragissa korttien arvojärjestykset ja esiintymistiheydet poikkeavat jokseenkin muista pokeripeleistä. Korttien esiintymistiheydet ovat samat kuin seitsemän kortin avopokerissa lähtökorttien muodostamien vetojen esiintymistodennäköisyys.

Bragissa kaksinpelin voittoon riittää usein pelkkä korkea hai-kortti. Useaa vastustajaa vastaan kannattaa pelata vain vahvimmat kortit eikä heikoimmat värit ole usein kamalan suuria suosikkeja voittamaan suurta pottia. Suorat kannattaa pelata lähes aina erittäin aggressiivisesti monia vastustajia vastaan.

Pelin varianssi eli onnen osuuden heittely ei ole tässä pelissä suuri, sillä kädet ovat usein suuria suosikkeja toisiaan vastaan ja ns. bad beateja ei kärsitä niin paljoa.

Lähtökäsien arvojärjestykset parhaimmasta huonoimpaan
-----------------------------------------------------

1. Kolmoset (esimerkiksi 444) (Bragissa kolme kolmosta on paras mahdollinen käsi)
2. Värisuora (esimerkiksi JhQhKh)
3. Suora (esimerkiksi 789)
4. Väri (esimerkiksi 6hKhAh)
5. Pari (esimerkiksi 227)
6. Hai eli korkein kortti (esimerkiksi AJ2)
Lev Šiško
**Lev Petrovitš Šiško** (ven. Лев Петрович Шишко; 1872 – 1943 Lahti, Pietari) oli venäläinen arkkitehti.

Šiško valmistui vuonna 1896 insinööri-instituutista. Hän oli 1900-luvun alussa Aleksanteri Nevskin luostarin arkkitehtina ja suunnitteli luostarille muun muassa uuden sakastin, asuntolan ja portteja. Hän suunnitteli useita rakennuksia myös Pietarin teknologiselle instituutille ja toimi sen rehtorina vuosina 1917–1920. Ennen ensimmäistä maailmansotaa Šiško suunnitteli Pietariin useita kouluja ja asuintaloja. Eräs Ulitsa Pravdylle vuosina 1914–1916 valmistunut koulu sisälsi Venäjän ensimmäisen sisätiloissa sijaitsevan uima-altaan. Helsinkiin Šiško suunnitteli kaksi vuonna 1913 valmistunutta rakennusta, Aleksanterin kimnaasin uusbarokkityylisen koulutalon (nyk. Luonnontieteellinen museo; toisena suunnittelijana Mihail Tšaiko) ja sittemmin puretun Rauhankappelin.

Šiško jatkoi arkkitehdin uraansa Neuvostoliitossa ja saattoi muun muassa loppuun Venäjän tiedeakatemian kirjaston rakennustyöt Pietarin Vasilinsaarella. Hän osallistui myös Bolšoi Dom -virastotalon suunnitteluun ja suunnitteli tuotantolaitoksia Krasnoje znamja -tehtaalle. Šiško kuoli ilmapommituksessa Leningradin piirityksen aikana vuonna 1943.

Kuvagalleria
------------

* Pietarin 2. kimnaasi
* Luonnontieteellinen museo, ent. Aleksanterin kimnaasi, Helsinki (1913).

Lähteet
-------

1. 1 2 3  V. G. Isachenko: Shishko L. P. (1872-1943), architect (englanniksi) Saint Petersburg Encyclopaedia. Viitattu 17.5.2019.
2. ↑  Vilhelm Helander: "Venäläiset arkkitehdit Helsingissä", Rakennustaiteen seuran jäsentiedote 3:2010, s. 55–56 Viitattu 17.5.2019.

Aiheesta muualla
----------------

* Kuvia tai muita tiedostoja aiheesta **Lev Šiško** Wikimedia Commonsissa
**Hans Elis "Hasse" Johansson** (s. 23. huhtikuuta 1962 Edsbyn) on entinen ruotsalainen jääpalloilija ja jääpallovalmentaja. 

Hän aloitti pelaajauransa kotipaikkakuntansa Edsbyns IF:n joukkueessa 16-vuotiaana kaudella 1978-1979. Kuuden Edsbyn-vuoden aikana hän oli kaksi kertaa Ruotsin mestaruusloppuottelussa keväällä 1982 ja 1984, joissa Edsbyn koki tappion. Kevään 1984 jälkeen hän siirtyi Västerås SK:n riveihin ja oli voittamassa seurassa viisi Ruotsin jääpallomestaruutta kausina 1989, 1990, 1993, 1994 ja 1996. Kaikkiaan hän pelasi Västeråsin riveissä 340 pääsarjaottelua ja teki niissä 503 maalia, joista loppuotteluissa kaikkiaan 13 maalia.

Syksyllä 1997 Hasse Johansson siirtyi ensimmäisenä ruotsalaisena Venäjän pääsarjaan Krasnojarskin Jenisein riveihin. Hän oli voittamassa Jenisein riveissä Venäjän cup-mestaruuden.

Hans Johansson pelasi ensimmäisen kerran miesten maajoukkueessa joulukuussa 1981 Suomea vastaan Varkaudessa. Hän pelasi vuoteen 1989 päättyneellä urallaan 127 maaottelua ja teki niissä 99 maalia. Hän oli kuusissa MM-kisoissa ja saavutti neljä MM:ää vuosina 1983, 1987, 1993 ja 1995. MM-kisoissa hän pelasi kaikkiaan 31 ottelua ja teki niissä 30 maalia.

Hans Johansson on todellisesta jääpalloperheestä, sillä hänen isänsä Elias Johansson pelasi 1940-luvulta aina 1960-luvulle Ruotsin jääpallon silloisessa pääsarjassa Bollnäsin ja Edsbyn riveissä. Isoveli Ola pelasi myös Ruotsin jääpallon pääsarjassa saavuttaen 10 mestaruutta ja oli Ruotsin maajoukkueessa voittamassa kolmea maailmanmestaruutta.

Saavutukset
-----------

**Pelaajana**
**Maajoukkueessa**

* 4 MM-kultaa: 1983, 1987, 1993 ja 1995
* 2 MM-hopeaa: 1985 ja 1991
* 1 MM-pronssi: 1989

**Seurajoukkueissa**

* 5 Ruotsin mestaruutta: 1989, 1990, 1993, 1994 ja 1996 Västeråsin riveissä
* 4 Ruotsin mestaruushopeaa: 1982 ja 1984 Edsbyn riveissä, 1991 ja 1997 Västeråsin riveissä,
* 5 Jääpallon maailmancup-mestaruutta: 1979 Edsbyn riveissä sekä 1987, 1989, 1994 ja 1997 Västeråsin riveissä
* 3 Jääpallon Euroopan cup-mestaruutta: 1993, 1994 ja 1996 Västeråsin riveissä

**Henkilökohtaisesti**

* Ruotsin vuoden jääpalloilija 1989
* Ruotsin jääpallon Stora Grabbar #185
* Ruotsin jääpallon Hall of Fame #20

Lähteet
-------

* International Bandy Database

### Viitteet

1. 1 2 3  Svensk bandy Hall of Fame - No. 20: Hans Elis Johansson  19.1.2021. svenskbandy.se.  Arkistoitu 18.11.2020. Viitattu 15.1.2021 (ruotsiksi).
2. ↑  "Den ena var fylld med smutstvätt, den andra med en miljon i sedlar" bandyportfoljen.se. Viitattu 19.1.2021 (ruotsiksi). [vanhentunut linkki]
Douglas D-558-II Skyrocket, jolla W. B. Bridgeman lensi ennätyksensä.
**William "Bill" Burton Bridgeman** (25. kesäkuuta 1916 – 29. syyskuuta 1968) oli yhdysvaltalainen sotilaslentäjä ja koelentäjä. Hän palveli Douglas Aircraft -lentokonevalmistajan palveluksessa. W.B. Bridgeman lensi Douglas D-558 II -koekonetta, jolla saavutti lentoennätyksiä ilmailun alalla. Bridgeman menehtyi lentoturmassa 52-vuotiaana Yhdysvaltain länsirannikolla Los Angelesin ja Santa Catalina Islandin välillä, eikä hänen ruumistaan koskaan löydetty. Niihin aikoihin, tai tuota onnettomuutta edeltäen, hän palveli Grumman -yhtiön palveluksessa, sekä lensi vesilentokoneella mallia *Grumman Goose*.

William "Bill" Bridgeman lensi *Douglas Skyrocket*:lla eli *Douglas D-558 II*:lla yli 24 km:n korkeudessa, ensin nopeudella 1.72M eli yli 1 000 mph ja sittemmin nopeudella 1.88 Machia (1 992 km/h) vuonna 1951. Sittemmin Brigdeman lensi ainakin X-3 Stiletto- koesuihkukoneella, jota haukkui huonoimmaksi lentämäkseen konetyypiksi. Erityisesti suihkumoottorin tehottomuuden ohella, hyvin heikot hidaslento-ominaisuudet vaivasivat X-3 Stilettoa. Koekoneen ilmaannousunopeus oli uskomattomat 260 solmua eli 481,5 km/h. Se on erittäin paljon ja kertoo hyvin heikosta ominaisuudesta hitaan lennon kyvyistä, lähes tulkoon mille tahansa konetyypille.

Bill Bridgeman oli Yhdysvaltain laivaston sotilaslentäjä vuosina 1941 - 1947, jossa lensi vesilentokoneita kuten PBY Catalina ja B-32:n muunnos *Consolidated PB4Y-2 Privateer*. 

Kuvan XP-80 koekone *Lulu-Belle* kuvattuna takaapäin. William "Bill" Bridgeman aloitti oman suihkukonekautensa tällä tyypillä: Lockheed P-80.

Lähteet
-------

* Toim. Salonen, Erkki & kirj. Harjulehto, Seppo: *Mitä-Missä-Milloin – Kansalaisen Vuosikirja 1955* (5.vsk.), Helsinki, Otava, 1954. s. 202.

### Viitteet

1. 1 2  MMM 1955: s. 202
2. ↑   Viitattu 23.4.2020.

Aiheesta muualla
----------------

* 
* 
* 
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Belgia
* Yhdysvallat
* Alankomaat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bill Bridgeman
**Justin Smith** (s. 30. syyskuuta 1979, Jefferson City, Missouri) on yhdysvaltalainen entinen amerikkalaisen jalkapallon ammattilaispelaaja, pelipaikaltaan puolustuksen linjamies. Smith pelasi 14 kautta NFL-liigassa edustaen Cincinnati Bengalsia ja San Francisco 49ersia. Hänet valittiin urallaan viidesti NFL:n tähdistöotteluun Pro Bowliin.

NFL-ura
-------

Cincinnati Bengals varasi Missourin yliopiston joukkueessa yliopistojalkapalloa pelanneen Smithin vuoden 2001 NFL:n varaustilaisuudessa ensimmäisellä kierroksella, koko tilaisuuden neljäntenä pelaajana. Hän pelasi Bengalsissa seitsemän kauden ajan, kunnes teki vuonna 2008 vapaana pelaajana sopimuksen San Francisco 49ersin kanssa.

49ersissa Smith nousi uudelle tasolle, ja valittiin NFL:n tähdistöotteluun Pro Bowliin viisi kertaa peräkkäin vuosina 2009–2013. Jotkut asiantuntijat pitivät häntä jopa mahdollisena ehdokkaana vuoden parhaaksi puolustavaksi pelaajaksi.

Kauden 2014 jälkeen Smith ilmoitti lopettavansa ammattilaisuransa.

Lähteet
-------

1. 1 2  Justin Smith Stats *pro-football-reference.com*. Viitattu 15.4.2019. (englanniksi)
2. ↑  Justin Smith Announces Retirement From NFL Canyon News. Viitattu 15.4.2019. (englanniksi)
**HMAS Armidale** (viirinumero J240) oli Australian laivaston Bathurst-luokan korvetti.

Valmistus
---------

*Pääartikkeli: Bathurst-luokka*
Alus tilattiin Morts Dock and Engineering Companylta Sydneystä, missä köli laskettiin 1. syyskuuta 1941. Alus laskettiin vesille 24. tammikuuta 1942 ilman seremonioita ja otettiin palvelukseen 11. kesäkuuta 1942 Sydneyssä ensimmäisenä päällikkönään komentajakapteeni David H. Richards.

Palvelus
--------

Miehistön koulutuksen päätyttyä alus aloitti sodanajan palveluksensa suojaten saattueita Australian rannikolla sekä Australian ja Uuden-Guinean välillä. Alus siirrettiin lokakuussa 24. miinanraivaajalaivueeseen Darwiniin, jonnes se saapui 7. marraskuuta.

Alus määrättiin 29. marraskuuta suojaamaan Betanoa Timorilla sisaraluksensa *HMAS Castlemainen* kanssa. Operaation tarkoituksena oli avustaa Timorin vastarintaliikettä, evakuoida Alankomaiden joukot ja portugalilaiset naiset ja lapset. Aluksella oli kolme AIF:n sotilasta, kaksi alankomaalaista upseeria ja 61 indonesialaista sotilasta Hollannin Itä-Intian asevoimista. Alukset saapuivat Betanoon varhain aamulla 1. joulukuuta jouduttuaan matkalla kolmeen kertaan keisarillisen Japanin laivaston ilmavoimien hyökkäyksen kohteeksi alusten saamatta kuitenkaan merkittäviä vaurioita. Maissa oleviin ei saatu yhteyttä, jolloin alukset siirtyivät ennen auringonnousua kauemmas rannikolta.

Myöhemmin samana päivänä kohdattiin Darwiniin matkalla ollut partiovene *HMAS Kuru*, jolla oli 70 kaupungista evakuoitua. Evakuoidut siirrettiin korvetteihin, jonka jälkeen kukin aluksista lähti kohti Timoria. Iltapäivällä kello 15.15 yhdeksän japanilaista pommikonetta, kolme hävittäjää ja yksi vesilentokone hyökkäsivät *Armidalen* kimppuun. Alukseen osui kaksi torpedoa, jotka upottivat sen viidessä minuutissa. Tuhossa sai surmansa kaksi upseeria, 38 miehistönjäsentä sekä 60 Hollannin Itä-Intian asevoimien sotilasta.

Lähteet
-------

* Gardiner, Robert (toim.): *Conway’s All the World’s Fighting Ships 1922–1946*. Lontoo: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4  HMAS Armidale (I) Royal Australian Navy. Viitattu 29.1.2017. (englanniksi)
Lev Šnirelman vuonna 1925
**Lev Genrihovitš Šnirelman** (ven. Лев Генрихович Шнирельман, 15. tammikuuta (J: 2. tammikuuta) 1905 Homel – 24. syyskuuta 1938 Moskova) oli neuvostoliittolainen matemaatikko, joka etsi Goldbachin konjektuurin todistusta. Vuonna 1931 hän todisti Brunin seulamenetelmän avulla, että jokainen ykköstä suurempi kokonaisluku voidaan esittää korkeintaan 300 000 alkuluvun summana.

Šnirelmanin toinen merkittävä keksintö syntyi yhteistyössä Lazar Ljusternikin kanssa. He keksivät yhdessä *Ljusternikin–Šnirelmanin kategorian*, joka perustui Henri Poincarén, David Birkhoffin ja Marston Morsen aikaisempiin tuloksiin. Teorian avulla voidaan määrittää avaruuksien globaaleja invariantteja, ja sillä on käyttöä differentiaaligeometriassa ja topologiassa.

Lev Pontrjaginin muistelmien mukaan Šnirelman teki itsemurhan Moskovassa 24. syyskuuta 1938.

Katso myös
----------

* Šnirelmanin tiheys
* Šnirelmanin vakio
* Šnirelmanin lause

Aiheesta muualla
----------------

* Lev Genrihovitš Šnirelman V. Tihomirovin ja V. Uspenskin kirjoittama kansantajuinen artikkeli (venäjäksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Puola

 |
|  |
| Tieteilijät | 
* MathSciNet
* Mathematics Genealogy Project
* zbMATH

 |
|  |
| Muut | 
* IdRef

 |

 |
William Beebe vuonna 1917
**William Beebe** (1877–1963) oli yhdysvaltalainen luonnontieteilijä ja sukeltaja. Beebe oli filosofian tohtori ja moninkertainen kunniatohtori.

Beebe kiinnostui jo nuorena meren elämästä ja päästäkseen tutkimaan syvemmällä olevia eläimiä ja kasveja hän alkoi kehittää erilaisia sukelluslaitteita. Hän oli eräs ensimmäisistä joka kokeili niin sanottua avointa kypärää. 

Beebe toteutti omat kappaleensa öljykannuista joihin asensi ikkunan kylkeen ja pohjaan ilmaletkun. Laite toimi matalissa syvyyksissä ja hän yritti tehdä siitä jokamiehen laitetta, kuitenkaan ei yritys ottanut tulta. 

Beebe tapasi sukeltamisesta kiinnostuneen laivanrakennusinsinööri Otis Bartonin, joka oli tekniikan tohtori.

Barton oli matkustanut ympäri maailman työtä tehden perehtyäkseen sukeltamiseen kaikkialla ja toi mukanaan tarvittavan tietotaidon. Yhdessä he rakensivat batysfäärin eli syvyyspallon jolla tekivät paljon onnistuneita sukelluksia.

Beebe jätti sukeltamisen Bartonin huoleksi voimiensa vähetessä ja omisti viimeiset vuotensa eläintieteelle Trinidadin saarella Karibialla. Siellä on myös hänen hautansa.

### Viitteet

1. ↑  Beebe 1940
2. ↑  Jokinen 1996, s. 286

Lähteet
-------

* William Beebe: Valtamerten syvyyksissä; suom. Kyllikki Kovero, Otava 1940
* Kari Jokinen: Sukeltajan tie, Otava 1996, ISBN 951-1-1446-4

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
	+ 2
* Australia
* Korea
* Kroatia
* Alankomaat
* Puola
	+ 2
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
	+ 2
* IdRef

 |

 |
**Lev Veniaminovitš Nikulin** (ven. Лев Вениами́нович Нику́лин, oikea sukunimi *Olkonitski*, Олькони́цкий; 20. toukokuuta 1891 Žitomir – 9. maaliskuuta 1967 Moskova) oli venäläinen neuvostokirjailija.

Nikulin syntyi näyttelijäperheeseen. Hän opiskeli Moskovan kauppakorkeakoulussa ja julkaisi ensimmäisen teoksensa vuonna 1910. Venäjän sisällissodan aikana Nikulin toimi puna-armeijan valistustyöntekijänä. Sen jälkeen hän työskenteli diplomaattina ja toimittajana ja matkusteli paljon ulkomailla.

Kirjailija tunnetaan lähinnä vallankumoushistoriallisista seikkailuromaaneistaan ja taiteilijaelämänkerroistaan. Hän kirjoitti myös näytelmiä, elokuvakäsikirjoituksia ja matkakertomuksia. Napoleonin sodista kertova historiallinen romaani *Rossii vernyje syny* ("Venäjän uskolliset pojat", 1950) sai Stalin-palkinnon vuonna 1951. Nikulinin teosten taiteellinen arvo on vähäinen.

Suomennettuja teoksia
---------------------

* (Leo Nikulin): *Pelkuri* (*Trus*). Suom. Saimi Kuivala. Moskova: Edistys, 1964.
* *Operaatio Trusti* (*Mjortvaja zyb*). Suom. Ulla-Liisa Heino. Porvoo, Helsinki: WSOY, 1966.

Lähteet
-------

1. 1 2 3  Kasack, Wolfgang: *Entsiklopeditšeski slovar russkoi literatury s 1917 goda*, s. 529–530. London: Overseas Publications Interchange, 1988. ISBN 0-903868-73-3.
2. ↑  Kratkaja literaturnaja entsiklopedija *feb-web.ru*. Viitattu 27.4.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
	+ 2
* BnF data
	+ 2
* Saksa
* Italia
* Israel
* Yhdysvallat
* Tšekki
* Kreikka
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |